કોંગ્રેસના વરિષ્ઠ નેતા અને 63 વર્ષીય પૂર્વ કેન્દ્રીય મંત્રી ગુરુદાસ કામતનું બુધવારે સવારે નિધન થયું. ગુરુદાસ કામતને હાર્ટ અટેક આવ્યો હતો. કામતે દિલ્હીના ચાણક્યપુરી સ્થિત પ્રાઈમસ હોસ્પિટલમાં અંતિમ શ્વાસ લીધા. ગુરુદાસ કામતના નિધન પર કોંગ્રેસે શોક વ્યક્ત કર્યો અને કોંગ્રેસના પૂર્વ અધ્યક્ષ સોનિયા ગાંધી પણ પ્રાઈમસ હોસ્પિટલે પહોંચી ગયાં હતાં. મનમોહન સિંહ સરકાર દરમિયાન 2009થી 2011 દરમિયાન ગુરુદાસ કામત કેન્દ્રીય મંત્રી રહ્યા હતા. મહારાષ્ટ્રમાં ગુરુદાસ કામત કોંગ્રેસના મોટા ચહેરા તરીકે ઉભરી આવ્યા હતા.